ประกาศจังหวัดระนองประกาศจังหวัดระนองเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อย โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดขึ้นแก่อากาศยาน ชุมชนและประชาชนจากการจุดและปล่อย หรือกระทำการอย่างใด เพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดระนองโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศดังนี้๑. ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่ได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.ผู้ใดจะจัดให้มีสถานที่จุดและปล่อยหรือกระทำอย่างใด เพื่อให้โคมลอย โคมไฟโคมควัน หรือวัตถุอื่นที่คล้ายคลึงกัน ขึ้นไปสู่อากาศจะต้องได้รับอนุญาตจากนายอำเภอแห่งท้องที่๓.กำหนดวันและเวลาในการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน๓.๑ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทย โดยให้จุดและปล่อยโคมลอย โคมไฟ ในช่วงเวลา ๒๑.๐๐ นาฬิกา ถึงเวลา ๒๔.๐๐ นาฬิกา และโคมควันให้จุดและปล่อยในช่วงเวลา ๑๒.๐๐ นาฬิกา ถึงเวลา ๑๖.๐๐ นาฬิกา๓.๒ให้กระทำในช่วงเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยโคมลอย โคมไฟ ให้จุดและปล่อยในช่วงเวลา ๒๑.๐๐ นาฬิกา ถึงเวลา๒๔.๐๐ นาฬิกา และโคมควัน ให้จุดและปล่อยในช่วงเวลา ๑๒.๐๐ นาฬิกา ถึงเวลา ๑๖.๐๐ นาฬิกา๓.๓อำเภอที่มีการจัดงานวันรำลึกเหตุการณ์สึนามิ ทุกวันที่ ๒๖ ธันวาคมของทุกปีให้จุดและปล่อยในช่วงระยะเวลา ๒๑.๐๐ นาฬิกา ถึงเวลา ๒๔.๐๐ นาฬิกา๔. ชนิด ขนาดและจำนวนของโคมลอย โคมไฟ โคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยมาตรฐานมผช.๘๐๘/๒๕๕๒ ดังนี้๔.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ๔.๒ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน ๕๕กรัม ระยะเวลาการเผาไหม้ไม่เกิน ๘ นาที โดยยึดกับตัวโคมด้วยเชือกทนไฟ เชือกหรือลวดอ่อน เบอร์ ๒๔ (เส้นผ่าศูนย์กลางประมาณ ๐.๘ มิลลิเมตร) จำนวน ๒ เส้นความยาวเส้นละไม่เกิน ๓๐ เซนติเมตร๔.๓ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะลอย๔.๔ จำนวนการจุดและการปล่อยต่อ ๑ สถานที่ ใน ๑ วัน หรือใน ๑เวลา ไม่เกิน๑๐ โคม หรืออยู่ในดุลยพินิจของนายอำเภอแห่งท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญ๕. สถานที่จุดและปล่อยโคมลอย โคมไฟ โคมควัน หรือวัตถุที่คล้ายคลึงกัน ต้องเป็นไปตามหลักเกณฑ์ดังนี้๕.๑พื้นที่เฝ้าระวังพิเศษระดับ ๑ (พื้นที่สีแดง) คือบริเวณแนวขึ้น - ลงสนามบินที่อยู่ห่างจากทางขึ้น - ลงของเครื่องบินห่างข้างละ ๘ กิโลเมตรห้ามมีการจุดและปล่อยเด็ดขาด๕.๒พื้นที่อื่นนอกเหนือจากข้อ ๕.๑ ซึ่งเคยมีประวัติการจัดงานประเพณีจุดและปล่อยโคมลอยโคมไฟ โคมควันหมู่บ้าน ให้กระทำต่อได้เมื่อได้รับอนุญาตจากนายอำเภอโดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยสถานที่จุดและปล่อย๖. มาตรการป้องกันมิให้มีการเล่นการพนัน๖.๑ ห้ามจัดให้มีการพนันขันต่อในการจุดและการปล่อยโคมลอยโคมไฟ โคมควัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำหมายเลขสัญลักษณ์อื่นใด อันเป็นการบ่งชี้ถึงการบอกเวลาการขึ้น - ลง หรือสูงต่ำของโคมลอย โคมไฟโคมควัน หรือกระทำการอื่นใด อันเป็นการบ่งชี้ขาดให้แพ้ชนะกัน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามมิให้ผู้ใดจำหน่ายโคมลอย โคมไฟ โคมควันหรือวัตถุอื่นใดที่คล้ายคลึงกันในวัด โรงเรียนทางสาธารณะ ที่สาธารณะ เว้นแต่ตามพื้นที่ข้อ ๕.๒๗.๒ให้ผู้รับอนุญาตจัดให้มีผู้ประสานงานการจุดและการปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งการท่าอากาศยานก่อนการจุดและการปล่อยในวันเวลาที่ได้รับอนุญาตและให้เฝ้าติดตามการติดต่อจากการท่าอากาศยานตลอดเวลาที่จุดและปล่อยพร้อมทั้งแจ้งการท่าอากาศยานทราบเมื่อเสร็จสิ้นการจุดและการปล่อย๘.ผู้ใดกระทำการจุดและปล่อยนอกสถานที่ที่ได้รับอนุญาต หรือเป็นผู้จัดให้มีสถานที่จุดและปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙. ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยาน ชุมชน หรือประชาชน๑๐.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๕กันยายน พ.ศ. ๒๕๕๙สุริยันต์ กาญจนศิลป์ผู้ว่าราชการจังหวัดระนองชนิกา/ปริยานุช/จัดทำ๒๑ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๔๑ ง/หน้า ๒๕/๑๙ ตุลาคม ๒๕๕๙